Octubre Centre de Cultura Contemporània

Joan Fuster – Josep Pla: una conversa infinita
2023-03-10 19:00 - 2023-04-15 14:00 (Europe/Andorra) | Sala d’exposicions
Josep Pla (Palafrugell, 1897-1981) i Joan Fuster (Sueca, 1922-1992) són els dos escriptors més decisius de la literatura catalana del segle XX. Al marge de les diferències generacionals o ideològiques, la seva manera d’entendre la literatura i el país no només són complementàries, sinó que mostren unes grans afinitats: referents literaris compartits, preocupacions semblants, dedicació paral·lela al periodisme, editors en comú. Amb aquesta exposició volem il·lustrar com les seves trajectòries particulars s’entrellacen entre articles, llibres i cartes; construint una posteritat de paper que ens permet apreciar-los, avui, com una unitat literària i com una sòlida columna que sustenta la cultura catalana de la segona meitat del segle XX.

—
Una producció de la Fundació Josep Pla
Comissari: Antoni Martí Monterde
